Airbus A330 de TAP Portugal
**TAP Air Portugal** é a aeroliña nacional de Portugal, con base en Lisboa e membro da Star Alliance dende o 15 de marzo do 2005. Opera a destinos en Europa, África e América, voando a 88 destinos en 35 países distintos. A sigla TAP significa Transportes Aéreos Portugueses, denominación orixinal da empresa.

Historia
--------

### Inicios

O 14 de marzo de 1945 Humberto Delgado, o director do Secretariado de Aviación Civil de Portugal, creou a sección de Transportes Aéreos baixo a denominación de Transportes Aéreos Portugueses. Ese mesmo ano TAP adquiriu os seus dous primeiros avións, dous DC-3 con capacidade para 21 pasaxeiros.

En 1946 comezou as súas actividades. A súa primeira liña comercial foi entre as cidades de Lisboa e Madrid, estreada o 19 de setembro. O 31 de decembro dese ano ínaugurouse a *Linha Aérea Imperial*. A *Linha*, Lisboa-Luanda-Lourenço Marques (actual Maputo), facía un percorrido de 24.540 quilómetros con 12 escalas e cunha duración de 15 días (ida e volta) e era a máis extensa liña no mundo cuberta por un DC-3.

A primeira liña doméstica, entre Lisboa e Porto, foi aberta en 1947, e ese ano foron adquiridos catro DC-4 Skymaster. Estes foron usados en rutas cara África e cara aos principais destinos europeos. En 1948 a aeroliña pasaría aser membro da IATA.

Douglas DC-4 da aeroliña en Londres
Ata finais da década a aeroliña foi ampliando os seus destinos. Comezou a voar cara París en 1948 e cara Londres en 1949 cos DC-4, e cara Sevilla en 1948 co DC-3. No ano 1949 tamén comezou a voar a Casablanca e a Tanxer.

En 1953 TAP pasou a ser de dominio público a unha sociedade anónima de responsabilidade limitada, con capitais mixtos pero coa maioría do Estado. TAP continuou apostando pola *Linha Aérea Imperial*, e en 1954 introduciu nesta liña o DC-4, que fixo o seu primeiro voo entre Lisboa e Luanda cunha duración de 17 horas.

En agosto de 1955 TAP recibiu o seu primeiro catrimotor de longo alcance, o Lockheed L-1049G Super Constellation, que en novembro comezou a operar cara a África. Con esta adquisición o tempo de voo entre Lisboa e Lourenço Marques reduciuse considerablemente. Nese mesmo ano realizouse unha viaxe experimental a Río de Xaneiro cun DC-4.

En 1958 o último dos DC-3 foi retirado do servizo e TAP comezou a estudar a transición cara aos reactores.

En 1960 realízou o primeiro voo entre Lisboa e Porto Santo. Ese mesmo ano TAP inaugura o *Voo da Amizade* entre Lisboa e Río de Xaneiro, destinado sobre todo a brasileiros e portugueses, con tarifas a menos da metade do prezo normal da época para ese traxecto. Tamén realizouse a primeira viaxe entre Lisboa e Goa, con case 19 horas de duración total e cinco escalas. TAP retirou o último dos catro DC-4 do servizo en 1960.

A guerra colonial en África fixo que a compañía se centrase en Europa e no Brasil. A pesar da guerra, TAP seguiu inaugurando novas liñas e abrindo novas delegacións.

### Era dos reactores

En xullo de 1962 a aeroliña recibiu o seu primeiro reactor, un dos tres Caravelle mercados que voarían ata 1975. Nese mesmo ano comezaron os voos entre Lisboa e As Palmas de Gran Canaria e Santa María (Azores), e un ano despois cara Xenebra, Múnic e Frankfurt.

TAP transportou ao seu pasaxeiro 1 millón o 19 de xuño de 1964, 18 anos despois de que a compañía iniciase as súas actividades. En 1967 TAP converteríase na primeira aeroliña europea en operar unicamente avións a reacción. En 1969 comezou a voar a Nova York, con escala en Santa Maria, e ao ano seguinte inauguraría o servizo a Boston. En 1975 TAP foi nacionalizada, pasando a ser unha empresa pública e cambiou o seu nome para o de TAP Air Portugal en marzo de 1979. Foi creado un novo logotipo, novas decoracións para os avións e novos uniformes.

TAP mercou o Boeing 747 durante os anos 70, sbstituíndo aos seus Boeing 707, pero foron finalmente vendidos debido á falta de demanda. Sería substituídos por Lockheed TriStar e Airbus A310 nas rutas de longo percorrido. En 1985 TAP fundou a súa subsidiaria charter Air Atlantis e en 1989 TAP converteuse nunha Sociedade Anónima. 

Airbus A321 coa antiga librea da compañía
En 1989 comezou a voar a Newark, New Jersey, no ano 1991 inaugurou o servizo a Berlín e en 1993 a Tel Aviv. En 1994 TAP asinou un acordo para comparttir código con Delta Air Lines para o seu servizos no Atlántico norte. Este acordo rematou no 2005.

En 1996 iniciou o servizo cara Boston a través da illa Terceira, nos Azores, e tamén os voos cara Macau. Un ano despois comezou a voar cara Punta Cana e Bangkok. Os voos a Bangkok e Macau interromperíanse en 1998.

De cara finais dos 90 TAP vendeu os seus vellos Boeing 727 e Boeing 737, substituíndoos por Airbus A319, A320 e A321. Os TriStar foron vendidos a Air Luxor e foron substituídos por Airbus A340, estando a partír de aí toda a súa frota composta por avións de Airbus.

### Século XXI

En febreiro de 2005 TAP Air Portugal foi renomeada como *TAP Portugal*, o seu actual nome. O 14 de marzo dese ano, o mesmo día do seu 60 aniversario, TAP Portugal converteuse en membro da alianza de aeroliñas Star Alliance. TAP rematou o seu acordo con Delta Air Lines e comezou un novo con United Airlines, que tamén é membro da Star Alliance. Baixo este acordo o código de United (UA) é usado polos voos transatlánticos de TAP Portugal e nalgúns africanos, e o de TAP Portugal (TP) é usado en voos de United.

No 2006, TAP Portugal asinou un contrato con Espírito Santo International para adquirir o 99.81% da aeroliña rexional portuguesa Portugália.

No ano 2007 TAP Portugal foi premiada pola OTAN como a mellor empresa de reparación dos avións e motores do programa de mantemento dos seus AWACS, e foi distinguida cos máis altos premios de mantemento e revisión de Airbus Industries en 1996, 2000, 2003 e 2005, sendo certificada para todos os seus avións, motores e compoñentes. TAP Portugal completou bases de mantemento e reformas en Lisboa, Río de Xaneiro e Porto Alegre, e ten estacións de mantemento en tres continentes: 4 en Portugal, 8 no Brasil e 1 en Angola.

TAP comezou a programar voos cara Moscova, Varsovia e Helsinqui en xuño do 2009. No ano seguinte inaugurou novas rutas a Marrakesh e Alxer. O lanzamento destas novas rutas destacou os esforzos da aeroliña por medrar en África, que fora a única zona das súas rutas onde a compañía non deixou de medrar dende 2001, pasando de 236.000 a 541.000 pasaxeiros. Novas rutas de longo alcance foron anunciadas no 2011, entre elas cara Miami e Porto Alegre.

Frota
-----

### Actual

En novembro de 2020 a frota de TAP Air Portugal estaba formada poos seguintes avións:

**Frota de TAP Air Portugal**| Avión | En servizo | Pedidos | Pasaxeiros | Refs | Notas |
| --- | --- | --- | --- | --- | --- |
| B | E+ | E | Total |
| Airbus A319-100 | 17 | — | — | — | 144 | 144 |  |  |
| Airbus A320-200 | 18 | — | — | — | 174 | 174 |  |  |
| Airbus A320neo | 7 | 8 | — | — | 174 | 174 |  |  |
| Airbus A321-200 | 4 | — | 12 | — | 204 | 216 |  |  |
| Airbus A321LR | 9 | 3 | 16 | 48 | 107 | 171 |  |  |
| 16 | — | 182 | 198 |
| Airbus A321neo | 7 | 5 | 12 | — | 204 | 216 |  |  |
| — | — | 221 | 221 |
| Airbus A330-200 | 7 | — | 25 | — | 244 | 269 |  |  |
| Airbus A330-900neo | 19 | 6 | 34 | 96 | 168 | 298 |  | Cliente de lanzamento. |
| Total | 88 | 22 |  |

### Histórica



Frota histórica de TAP Air Portugal| Avión | Introducido | Retirado |
| --- | --- | --- |
| Airbus A310-300 | 1988 | 2008 |
| Airbus A330-300 | 2017 | 2019 |
| Airbus A340-300 | 1995 | 2019 |
| Boeing 707-320B | 1965 | 1990 |
| Boeing 727-100 | 1967 | 1989 |
| Boeing 727-200 | 1975 | 1991 |
| Boeing 737-200 | 1983 | 1999 |
| Boeing 737-300 | 1988 | 2001 |
| Boeing 747-200 | 1972 | 1984 |
| de Havilland Canada DHC-6 Twin Otter | 1979 | Descoñecido |
| Douglas DC-3 | 1945 | 1959 |
| Douglas DC-4 | 1947 | 1960 |
| Lockheed L-1011 TriStar | 1983 | 1997 |
| Lockheed L-1049 Super Constellation | 1953 | 1967 |
| Sud Aviation Caravelle | 1962 | 1969 |

Notas
-----

1. ↑  "A história da TAP". *TAP Air Portugal* (en portugués). Consultado o 2020-12-15.
2. ↑  "TAP Fleet - Explore the TAP aircraft - TAP Air Portugal". *www.flytap.com*.
3. ↑  "TAP - Air Portugal Fleet Details and History". *www.planespotters.net*. Consultado o 15 de decembro de 2020.
4. 1 2  "Airbus orders and deliveries". Airbus. Novembro de 2019. Arquivado dende o orixinal o 07 de decembro de 2019. Consultado o 15 de decembro de 2020.
5. ↑  "TAP Air Portugal takes delivery of its first A321LR". *Airbus* (en inglés). Consultado o 15 de decembro de 2020.
6. ↑  "TAP Portugal orders 14 A330-900neo and 39 A320neo Family aircraft". *airbus.com*. Arquivado dende o orixinal o 23 de setembro de 2020. Consultado o 15 de decembro de 2020.
7. ↑  "TAP Portugal orders 14 A330-900neo and 39 A320neo Family aircraft". *airbus.com*. Arquivado dende o orixinal o 23 de setembro de 2020. Consultado o 15 de decembro de 2020.
8. ↑  "TAP Air Portugal Retires Final Airbus A330-300". *Simple Flying* (en inglés). 18 de xullo de 2019. Consultado o 15 de decembro de 2020.
9. ↑  "Os últimos voos dos Airbus A340-300 na TAP Air Portugal". *NewsAvia* (en portugués). 23 de outubro de 2019. Consultado o 15 de decembro de 2020.

Véxase tamén
------------

### Ligazóns externas

* Páxina de TAP Portugal en varios idiomas

| * v
* c
* e
Membros de Star Alliance |
| --- |
| Membros fundadores | 
* Air Canada
* Lufthansa
* Scandinavian Airlines
* Thai Airways International
* United Airlines

 |  |
| Membros | 
* Adria Airways
* Aegean Airlines
* Air China
* Air India
* Air New Zealand
* All Nippon Airways
* Asiana Airlines
* Austrian Airlines
* Avianca
* Brussels Airlines
* Copa Airlines
* Croatia Airlines
* EgyptAir
* Ethiopian Airlines
* EVA Air
* LOT Polish Airlines
* Shenzhen Airlines
* Singapore Airlines
* South African Airways
* Swiss International Air Lines
* TAP Air Portugal
* Turkish Airlines

 |
| Membros afiliados | 
* Air Canada
	+ Express
	+ Jetz
	+ Rouge
* Air New Zealand Link
* Airlink
* ANA Wings
* Avianca
	+ Brasil
	+ Costa Rica
	+ El Salvador
	+ Guatemala
	+ Honduras
	+ Nicaragua
	+ Perú
* Copa Airlines Colombia
* EgyptAir Express
* Lufthansa Regional
* Olympic Air
* PGA Express
* Portugália
* South African Express
* Swiss Global Air Lines
* Thai Smile
* Uni Air
* United Express

 |
| Futuros socios de conexión | 
* Mango
* Juneyao Airlines

 |
| Antigos membros | 
* Ansett Australia
* Austrian Arrows
* Blue1
* BMI
* Continental Airlines
* Mexicana de Aviación
* Shanghai Airlines
* Spanair
* TACA Airlines
* TAM Airlines
* Varig
* US Airways

 |


|  |  |
| --- | --- |
| Control de autoridades | 
* Wd: Q208232
* WorldCat
* VIAF: 132682689
* GND: 215969-7
* GRID: grid.467072.0
* ISNI: 0000000090776777
* LCCN: n94082815

 |